ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሞት ስደተኛታት፡ ቁጽሪ ሬሳኦም ዝተረኽበ ግዳያት 43 በጺሑ 30 ጥሪ 2019 ምንጪ ስእሊ, IOM መግለጺ ስእሊ, ቲ ሓደጋ ኣብ ሰሜናዊ ምብራቕ ጂቡቲ ዝርከብ ኦቦክ ዝተባህለ ከባቢ'ዩ ኣጋጢሙ ቁጽሪ እቶም ብሰንኪ ሓደጋ ምጥሓል ስደተኛታት ዝጸዓና ክልተ ጃላቡ ዝሞቱ ግዳያት ከም ዝወሰኸ ትካል ስደት ዓለም (ኣይ ኦ ኤም) ሓቢሩ። ዛጊት ሬሳ ናይ 43 ግዳያት ከም ዝተረኽበ፡ 16 ድማ ካብቲ ሓደጋ ብሂወት ከም ዝደሓኑን ተፈሊጡ። ሃለዋት ናይቶም ዝበዝሑ ግን ጌና ከም ዘይተፈልጠን፡ ብሂወቶም ይኹን ሬሳኦም ንምርካብ ዝካየድ ጻዕርታት ይቕጽል ምህላዉ ጸብጻባት ካብቲ ቦታ ገሊጾም። ብረቡዕ ጥራይ 38 ሬሳታት ከም ዝተረኽበ ሰራሕተኛታት ናይቲ ትካል ኣረጋጊጾም። ቁጽሪ ናይቶም ግዳያት ክውስኽ ከም ዝኽእል ትጽቢት ይግበር። እተን ስደተኛታት ዝጸዓና ክልተ ጃላቡ ካብ ጂቡቲ ተበጊሰን ናብ የመን ብዘይሕጋዊ መንገዲ ንምስጋር ጉዕዘአን ምስ ጀመራ ድሕሪ 30 ደቓይቕ እቲ ሓደጋ ከም ዘጋጠመን፡ ኣብቲ ከባቢ ዝርከቡ ናይ ዓይኒ መሰኻኽር ተዛሪቦም። እቲ ሓደጋ ኣብ ሰሜናዊ ምብራቕ ጂቡቲ ዝርከብ ኦቦክ ዝተባህለ ከባቢ ከም ዘጋጠመን፡ ሓለዋ ባሕሪ እቲ ከባቢ፡ ብሰሉስ ሓሙሽተ ሬሳን ክልተ ብሂወቶም ዝደሓኑን ከም ዝረኸቡ'ውን እቲ ትካል ጠቒሱ። እተን ጃላቡ፡ ልዕሊ ዓቕመን ብምጽዓነን እቲ ሓደጋ ኣጋጢምወን ክኸውን ከም ዝኽእል ይግመት። እቲ ዛጊት ተረኺቡ ዘሎ ሬሳ ናይ ሰለስተ ደቂ-ኣንስትዮን፡ ክልተ ደቂ ተባዕትዮን'ዩ። ኢትዮጵያ ንስደተኛታት መሰል ምስራሕን ምምሃርን ክትህብ'ያ " ሰብ ኣይነበርኩን ሕጂ እውን ኣይኮንኩን" ዛንታ ስደተኛታት እቲ ትካል ምስ ሰብመዚ እቲ ከባቢ ብምትሕብባር ነቶም ሃለዋቶም ዘይተረኽበ ንምንዳይ ዝካኣሎም ይገብሩ ከም ዘለዉን፡ ኣባላት ናይቲ ትካል ሓደ ብሂወቱ ዝደሓነ ሰብ ከም ዝረኸቡን ወሲኹ ሓቢሩ። ምንጪ ስእሊ, IOM እቲ ሰብ ከም ዝሓበሮ፡ እታ ተጻዒኑላ ዝነበረ ጃልባ 16 ደቂ-ኣንስትዮ ዝርከባኦም 130 ሰባት ጽዒና ምንባራ ተዛሪቡ። እተን ስደተኛታት ዝጸዓና ጃላቡ ንየመን ዝኸዳ ዝነበራ ክኾና ከም ዝኽእላ ይግለጽ። ካብ ኢትዮጵያን ሶማልያን ዝተበገሱ ስደተኛታት ናብ ማእከላይ ምብራቕ (ሃገራት ወሽመጥ) ንምእታው ነቲ መስመር ክጥቀምሉ ከም ዝጸንሑን፡ ኣብ ዝተፈላለዩ እዋናት ተመሳሳሊ ሓደጋታት ከጋጥም ከም ዝጸንሐን ይፍለጥ። ካብ 2014 ጀሚሩ ክሳብ ሕጂ ኣስታት 199 ሓደጋታት ከም ዘጋጠመ እቲ ትካል ዘውጽኦ መጽናዕታዊ ሓበሬታ የረድእ። 2014 - 249 2015 - 82 2016 - 109 2017 - 111 2018 - 156 ብወለንተኦም ናብ ሃገሮም ክምለሱ ዝደልዩ ልዕሊ 500 ስደተኛታት ኣብ ኣቦክ ኣብ ትሕቲ እቲ ትካል ይእለዩ ከም ዘለዉ'ውን ኣይ ኦ ኤም ጠቒሱ። እዚ ከምዚሉ እንከሎ፡ ኣስታት 350 ኣብታ ብኲናት ትሕመስ ዘላ የመን ተኸርዲኖም ዝጸንሑ ኢትዮጵያውያን ብሓገዝ እቲ ትካል ኣብዚ ሰሙን'ዚ ናብ ሃገሮም ክምለሱ ምዃኖም ኣይ ኦ ኤም ዘውጽኦ መግለጺ ኣፍሊጡ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
